LeroyDyer/wikipediaSW huggingface dataset:
Darajani Chawl, Zanzibar

Darajani Chawl (pia: Jumba la treni) ni jengo la kihistoria lenye usanifu wa kutoka India  ambalo liko Darajani, Mji Mkongwe huko Zanzibar.

Majina
Neno Chawl linatokana na moja kati ya lugha za Kihindi (Kimarathi) likihusika zaidi na mtindo wa ujenzi wa jengo lenyewe, kawaida huwa ni marefu yenye urefu wa ghorofa 4 mpaka 5. 

Watu wa Zanzibar wameliita Jumba la treni kutokana na muonekano wa umbile lake ambalo ni kama treni.

Historia
Ujenzi wa jengo la Darajani Chawl uliamuliwa na Barghash bin Said aliyekuwa sultani wa tatu wa Zanzibar mnamo 1880 kwa jaribio la kutaka kuongeza mapato kwa serikali yake. Hivyo, ghorofa ya chini ilibuniwa kwa ajili ya maduka na stoo na ghorofa ya kwanza kwa ajili ya makazi ya Wahindi. Mpaka mnamo 1900 familia 160 zilikuwa zikiishi hapo.  

Serikali ya mapinduzi ililitaifisha mnamo 1964 mara baada ya mapinduzi na kuliweka chini ya wizara iliyohusika na nyumba katika Idara ya mamlaka ya Mji Mkongwe.

Darajani Chawl siku hizi
Hapo awali jengo lilitumika kwa ajili ya biashara na makazi, lakini kutokana na uchakavu wa jengo lenyewe mnamo 2016 shughuli zote katika jengo hilo zilisimamishwa kupisha ukarabati chini ya Mfuko wa Hifadhi ya Jamii wa Zanzibar (ZSSF). Matengenezo na maboresho yaliyofanywa yalikuwa na madhumuni yaleyale ya kuwa chanzo cha mapato ili kukuza uchumi wa wananchi na nchi kwa ujumla. 

Mnamo Agosti 2018, jengo lilifunguliwa rasmi na aliyekuwa Rais wa Zanzibar na Mwenyekiti wa Baraza la Mapinduzi Dk. Mohamed Ali Shein na kuwekwa chini ya ZSSF kukodisha nafasi za kufanyia biashara. 

Jumba lina nafasi kwa ajili ya maduka 52 ya biashara, sehemu 2 za "ATM", eneo la kusalia kwa wanawake, nyumba 10 za kuishi, mgahawa, sehemu za kufanyia mazoezi ya mwili na duka la mahitaji mbalimbali "Supermarket".

Tazama pia
Soko la Darajani, Zanzibar

Marejeo

Zanzibar
Urithi wa Dunia katika Zanzibar
Told Cities 2021 in Tanzania
Sirili na wenzake

Sirili na wenzake 6 (walifariki Galatz, Mesia, leo nchini Romania, karne ya 3) walikuwa Wakristo wa Roma ya Kale waliofia imani yao.

Kwa sababu hiyo tangu kale wanaheshimiwa na Wakatoliki na Waorthodoksi kama watakatifu wafiadini.

Sikukuu yao huadhimishwa tarehe 12 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliofariki karne ya 3
Watu wa Roma ya Kale
Wafiadini Wakristo
Watakatifu wa Romania
Filipo wa Agira

Filipo wa Agira (Balkani, 402 hivi - Agira, Sicilia, leo nchini Italia, 465 hivi), alikuwa padri kutoka Ulaya Kusini Mashariki, aliyefika Roma akatumwa na Papa kama mmisionari katika kisiwa cha Sicilia alipofanya kazi kubwa hadi kifo chake. 

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake huadhimishwa tarehe 12 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
 Filippo Maria Provitina, Vita del Taumaturgo san filippo D'Agira, ed. SPES, Palermo 1986;
 Filippo Maria Provitina, San Filippo il Grande (d'Agira): teatro in tre atti, ed. Kefagrafica, Palermo 1990;
 Filippo Maria Provitina, Ventitré chiese di San Filippo d'Agira, ed. Kefagrafica, Palermo 1991;
 Filippo Maria Provitina, Storia di Agira e del suo Santo, ed. ElfilGrafiche, Palermo 1999;
 Filippo Maria Provitina, Storia universale di Agira e del suo Santo, ed. Abbadessa, Palermo 2006.

Viungo vya nje
  - La vita di San Filippo d'Agira
 Agira.org - La vita di San Filippo d'Agira 

Waliozaliwa 402
Waliofariki 465
Mapadri
Wamisionari
Watakatifu wa Italia
Modoaldi

Modoaldi (Akwitania, leo nchini Ufaransa, 584/590 - Trier, leo nchini Ujerumani, 12 Mei 645/648) alikuwa askofu wa mji huo kuanzia mwaka 620 hivi.

Kabla ya kuchaguliwa alifanya kazi ikulu bila kupendezwa na maadili mabovu ya huko.

Baadaye alijenga na kupamba makanisa na kuanzisha monasteri mbalimbali na jumuia za mabikira kwa kusaidiana na dada yake Severa, ambaye hatimaye alizikwa karibu naye  .

Tangu kale anaheshimiwa na Kanisa Katoliki na Kanisa la Kiorthodoksi kama mtakatifu.  

Sikukuu yake huadhimishwa tarehe 12 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliozaliwa 590
Waliofariki 645
Maaskofu Wakatoliki
Watakatifu wa Ufaransa
Watakatifu wa Ujerumani
Jermano wa Konstantinopoli

Jermano I wa Konstantinopoli (Konstantinopoli, leo nchini Uturuki, 634 hivi - Platanion, 732 hivi) alikuwa Patriarki wa mji huo kuanzia mwaka 715 hadi 730 alipolazimishwa na kaisari Leo III kujiuzulu na kwenda uhamishoni kwa sababu alikuwa amemkaripia kwa ushujaa kwa kutoa hati dhidi ya heshima kwa picha takatifu. 

Kabla ya hapo alikuwa ametetea imani sahihi kuhusu utashi wa kibinadamu wa Yesu Kristo.

Maandishi yake machache yametufikia ; kati yake ni maarufu zaidi yale kuhusu Bikira Maria.

Anaheshimiwa tangu kale na Wakatoliki na Waorthodoksi kama mtakatifu.

Sikukuu yake huadhimishwa tarehe 12 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Mababu wa Kanisa

Tanbihi

Marejeo
 
Gross, Ernie. This Day in Religion. New York: Neil-Schuman Publishers, 1990. ISBN 1-55570-045-4.
Mango, Cyril, "Historical Introduction," in Bryer & Herrin, eds., Iconoclasm, pp. 2–3., 1977, Centre for Byzantine Studies, University of Birmingham, ISBN 0704402262

 GERMANO DI COSTANTINOPOLI, Storia ecclesiastica e contemplazione mistica. Traduzione, introduzione e note a cura di Antonio Calisi, Independently published, 2020. ISBN|979-8689839646

Viungo vya nje

On the Divine Liturgy, Online text (English and Greek)
Pope Benedict XVI. "On St. Germanus of Constantinople", General Audience, 29 April 2009 

Waliozaliwa 634
Waliofariki 732
Wamonaki
Maaskofu Wakatoliki
Mababu wa Kanisa
Watakatifu wa Uturuki
Dominiko wa Calzada

Dominiko wa Calzada (jina la kuzaliwa kwa Kihispania: Domingo Garcia; Burgos, Castilia Mpya, Hispania, 1019 hivi - Santo Domingo de la Calzada, Hispania, 12 Mei 1109) alikuwa padri mkaapweke aliyehudumia kwa upendo hadi kifo chake waumini walioelekea Santiago de Compostela kwa hija ambao alikuwa amewajengea madaraja, barabara na vyumba vya kulala .

Kabla ya hapo alijaribu kujiunga na monasteri mbalimbali akakataliwa kwa sababu ya ulemavu wa viungo vyake na udogo wa akili yake.

Tangu kale anaheshimiwa na Kanisa Katoliki kama mtakatifu.

Sikukuu yake inaadhimishwa kila mwaka tarehe 12 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
Saint of the Day, May 12: Dominic of the Causeway  at SaintPatrickDC.org
Santo Domingo de la Calzada
Saint Dominic de la Calzada at the Christian Iconography web site
 Santo Domingo de la Calzada

Waliozaliwa 1019
Waliofariki 1109
Wakaapweke
Mapadri
Watakatifu wa Hispania
Andrea Hubati Fournet

Andrea Hubati Fournet (Saint-Pierre-de-Maillé, Vienne, 6 Desemba 1752 – La Puye, 13 Mei 1834) alikuwa padri mwanajimbo wa Kanisa Katoliki kutoka Ufaransa, ingawa hapo awali hakupenda dini. 

Wakati wa Mapinduzi ya Kifaransa kwa miaka mingi alifanya kazi ya uchungaji kama paroko wa kijiji alimozaliwa, akiimarisha imani ya waumini .

Aliwahi kufungwa kwa kukataa kiapo haramu lakini alifaulu kutoroka akaishi Hispania miaka mitano.

Hatimaye, baada ya dhuluma hiyo kwisha, alianzisha shirika la Masista wa Msalaba pamoja na Yoana Elizabeti Bichier des Ages.

Alitangazwa na Papa Pius XI kuwa mwenye heri tarehe 16 Mei 1926, halafu kuwa mtakatifu tarehe 4 Juni 1933.

Sikukuu yake huadhimishwa tarehe ya kifo chake.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
 Attwater, Donald and Catherine Rachel John. The Penguin Dictionary of Saints. 3rd edition. New York: Penguin Books, 1993. ISBN 0-14-051312-4.

Viungo vya nje
Hagiography Circle
Saints SQPN

Waliozaliwa 1752
Waliofariki 1834
Mapadri
Watawa waanzilishi
Watakatifu wa Ufaransa
Nyumba ya Mambo Msiige

Nyumba ya Mambo Msiige ni jengo la kihistoria  kwenye ufukwe wa Shangani, Mji Mkongwe Zanzibar. Lilijengwa mnamo 1850 na tajiri mkazi wa Kiarabu, Salum bin Harith. 

Jengo hilo lilitumika kama makazi ya wawakilishi wa Waingereza, misheni ya Vyuo Vikuu katika Afrika ya kati na hospitali ya Uropa.

Usanifu wa jengo lenyewe umejumuisha mchanganyiko wa kuvutia wa ushawishi wa Waswahili, Waajemi pamoja na matao ya mtindo wa Omani na uchoraji wa mbao.

Marejeo

Zanzibar
Urithi wa Dunia katika Zanzibar
Told Cities 2021 in Tanzania
Msasa

Kwa matumizi tofauti ya jina hili angalia Msasa (Handeni)

Msasa (kwa Kiingereza: sandpaper , glasspaper) ni karatasi nzito iliyotiwa chembe za dutu kikwaruzi kama punje za mchanga, za kioo kilichosagwa au siku hizi dutu sanisi (sintetiki) kama oksidi ya alumini kwa kazi kama kulainisha uso wa ubao na metali au kuodoa rangi kwenye uso wa kitu; pia kwa kukwaruza uso ulio laini sana kabla ya kupaka rangi. 

Kwa matumizi katika mashine za kuburuza zenye mwendo wa kasi dutu kikwaruzi hugundishwa kwenye msingi wa kitambaa imara.

Kimapokeo kabla ya kuingia kwa mashine mafundi katika Afrika Mashariki walitumia majani ya msasa; msasa waliita vichaka na miti yenye majani yanayofaa kuburuza na kulainisha vifaa vya ubao kama vile upinde, mishale au pini ya jembe. 

Miti inayoitwa msasa ni spishi za Cordia monoica, Ficus exasperata na Trema orientali. 

Wavuvi wamewahi kutumia ngozi ya papa kama msasa. 

Ukubwa wa chembe kwenye msasa hutajwa kwa namba; namba ndogo kama 20 au 40 inaonyesha chembe kubwa zaidi na msasa si laini sana; namba kubwa kama 1500 inaonyesha chembe ni ndogo zaidi. Kwa Kiingereza ukubwa huitwa "grit".

Picha

Marejeo

Kujisomea 
 Michael Dresdner (1992). The Woodfinishing Book. Taunton Press.  ISBN 1-56158-037-6
 Bob Flexner (2005). "Understanding Wood Finishing - How to Select and Apply the Right Finish". Fox Chapel Publishing. ISBN 978-1-56523-548-9 

Vifaa
Teresa Mannino

Teresa Mannino (alizaliwa Palermo, 23 Novemba 1970) ni mchekeshaji, mwigizaji, na mtangazaji wa runinga nchini Italia.

Wasifu 
Mannino alihitimu masomo ya falsafa, kisha alihamia Milano akajiunga na shule ya uigizaji ya Teatro Carcano Europe.

Baada ya mafunzo na mazoezi ya kutosha  alikuwa mchekeshaji wa kwenye majukwaa na alianza kuonekana kwenye chaneli ya televisheni ya Kiitalia iitwayo Canale 5 katika maudhui tofautitofauti Zelig.

Mannino anafanya vizuri kwenye majukwaa, filamu na vipindi mbalimbali vya kibiashara kwenye runinga. Mnamo mwaka 2012 alikuwa mwenyeji wa mahojiano ya one-woman-show kwenye chaneli ya Kiitalia ya La 7, Se stasera sono qui.

Mwisho wa maudhui alielezea maudhui kama "show talk", si "talk show", akimaanisha kuwa mahojiano yatakuwa yakizungumzia mambo yahusuyo jamii na utamaduni kiundani kidogo.

Marejeo

Kusoma zaidi

Viungo vya nje 
 

Watu walio hai
waliozaliwa 1970
Waigizaji filamu wa Italia
Wanawake wa Italia
Isabelle Axelsson

Isabelle Axelsson (amezaliwa 2000/2001) ni mwanaharakati wa hali ya hewa kutoka Stockholm, Uswidi. 

Axelsson amekuwa mwanaharakati na mratibu wa Fridays for Future Sweden tangu Desemba 2018. Mwisho wa Januari 2020, alihudhuria Mkutano wa Uchumi Ulimwenguni World Economic Forum huko Davos pamoja na wanaharakati wengine wa hali ya hewa, ambao ni Greta Thunberg, Luisa Neubauer, Loukina Tille na Vanessa Nakate.

Alikuwa mchangiaji wa kitabu kilichoitwa Gemeinsam für die Zukunft - Fridays For Future und Scientists For Future: Vom Stockholmer Schulstreik zur weltweiten Klimabewegung. Katika kitabu hicho, alichangia maelezo kutoka ndani ya Fridays for Future, kumpa msomaji mtazamo kutoka kwa mtu ndani ya Fridays for Future.

Axelsson ana tawahudi.

Marejeo

Viungo vya nje 
 
Waliozaliwa 2001
Watu walio hai
Wanawake wa Uswidi
Wanaharakati wa Uswidi
Masimo wa Asia

(alifariki 250 hivi) alikuwa Mkristo wa mkoa wa Asia, leo nchini Uturuki) aliyeuawa kwa kupigwa mawe wakati wa dhuluma ya kaisari Decius wa Dola la Roma.

Tangu kale anaheshimiwa na Wakatoliki na Waorthodoksi kama mtakatifu mfiadini.

Sikukuu yake huadhimishwa tarehe 14 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliofariki 250
Wafiadini Wakristo
Watakatifu wa Uturuki
Ponsyo wa Cimiez

Ponsyo wa Cimiez (alifariki Nice, leo nchini Ufaransa, 257 hivi) alikuwa Mkristo aliyeuawa kwa ajili ya imani yake wakati wa dhuluma ya kaisari Valeriani wa Dola la Roma.

Inasemekana alitokea Roma alipoongokea Ukristo  na kuinjilisha bonde la mto Ubaye.

Tangu kale anaheshimiwa kama mtakatifu mfiadini.

Sikukuu yake huadhimishwa tarehe 14 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliofariki 257
Wafiadini Wakristo
Watakatifu wa Italia
Watakatifu wa Ufaransa
Vikta na Korona

Vikta na Korona (walifariki Syria, karne ya 2 hivi) walikuwa Wakristo walioteswa na hatimaye kuuawa katika dhuluma ya Dola la Roma . 

Vikta alikuwa askari ambaye, wakati wa kuteswa kwa ajili ya imani yake, alitiwa moyo na Korona, msichana wa miaka 16 aliyekwishaolewa na askari mwingine.

Hatimaye Vikta alikatwa kichwa, Korona aliraruliwa vipandevipande akiwa hai.

Tangu kale Kanisa linawaheshimu kama watakatifu wafiadini.

Sikukuu yao huadhimishwa tarehe 14 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje

St. Victor of Damascus at the Greek Orthodox Archdiocese of America
Selected Lives of Saints of November and December
 Santi Corona e Vittore.
 Basilica Santuario dei Santi Vittore e Corona.

Waliofariki karne ya 2
Wafiadini Wakristo
Watakatifu wa Siria
Felisi na Fortunati

(walifariki Aquileia, Friuli, leo nchini Italia, mwanzoni mwa karne ya 4) walikuwa ndugu Wakristo kutoka Vicenza ambao waliuawa kwa kukatwa kichwa kutokana na imani yao wakati wa dhuluma ya kaisari Dioklesyano.

Tangu kale wanaheshimiwa na Wakatoliki na Waorthodoksi kama watakatifu wafiadini.

Sikukuu yao ni tarehe 14 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
 La Basilica dei Santi Felice e Fortunato in Vicenza, Vol. I, ed. Banca Popolare, Vicenza, 1979
 Lelia Cracco Ruggini, Storia totale di una piccola città: Vicenza romana, in Storia di Vicenza, Vol. I, Vicenza, Neri Pozza editore, 1988
 Giovanni Mantese, Memorie storiche della Chiesa vicentina, I, Dalle origini al Mille, ed. Accademia Olimpica, Vicenza, 1952 (tena 2002)

Waliozaliwa karne ya 3
Waliofariki 303
Wafiadini Wakristo
Watakatifu wa Italia
Yusta na Eredina

(walifariki karne ya 3 au ya 4) walikuwa wanawake Wakristo ambao waliuawa kutokana na imani yao wakati wa dhuluma ya Dola la Roma, labda huko Afrika Kaskazini, ingawa wanaheshimiwa hasa katika kisiwa cha Sardegna, leo nchini Italia.

Tangu kale wanaheshimiwa na Wakatoliki na Waorthodoksi kama watakatifu wafiadini.

Sikukuu yao ni tarehe 14 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Wafiadini Wakristo
Watakatifu wa Afrika Kaskazini
Galus I wa Clermont

Galus I wa Clermont (Clermont-Ferrand, leo nchini Ufaransa, 489 hivi - Clermont-Ferrand, 553 hivi) alikuwa askofu wa 16 wa mji huo kuanzia mwaka 527 hadi kifo chake.

Mtoto wa makabaila, alikataa ndoa akawa mmonaki mnyenyekevu na mpole. Kwanza alifanywa padri, halafu askofu, akaongoza kwa ufanisi mkubwa, kama ilivyoandikwa na Gregori wa Tours, aliyekuwa mwanafunzi wake na mwana wa ndugu yake.

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake huadhimishwa tarehe 14 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
 Saint Gal from the New Catholic Dictionary

Maaskofu Wakatoliki
Watakatifu wa Ufaransa
Theodora Guerin

Theodora Guerin (Étables-sur-Mer, Ufaransa, 2 Oktoba 1798 - Saint Mary-of-the-Woods, Indiana, Marekani, 14 Mei 1856) alikuwa sista wa Ufaransa ambaye alitumwa na wenzake watano kuanzisha jumuia ya shirika lao huko Marekani aliposhughulikia kwa huruma hasa malezi ya wasichana akitegemea daima Maongozi ya Mungu . 

Baadaye tawi hilo lilitengwa na shirika mama, hivyo Theodora akahesabiwa kama mwanzilishi.

Alitangazwa rasmi mwenyeheri na Papa Yohane Paulo II tarehe 25 Oktoba 1998, halafu mtakatifu na Papa Benedikto XVI 15 Oktoba 2006. 

Sikukuu yake huadhimishwa tarehe aliyofariki dunia.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje 

Saint Mother Theodore website
The Sisters of Providence of Saint Mary-of-the-Woods
Foley O.F.M., Leonard. "St. Theodora Guerin", Saint of the Day, Lives, Lessons, and Feast, (revised by Pat Mccloskey O.F.M.), Franciscan Media 
St. Mother Théodore Guérin the eighth American Saint and the first Saint from the State of Indiana

Waliofariki 1798
Waliozaliwa 1856
Mabikira
Watawa waanzilishi
Wamisionari
Watakatifu wa Ufaransa
Watakatifu wa Marekani
Maria Dominika Mazzarello

Maria Dominika Mazzarello (Mornese, 9 Mei 1837 – Nizza Monferrato, 14 Mei 1881) alikuwa mtawa wa Piemonte, Italia Kaskazini, mwanzilishi wa Mabinti wa Bikira Maria Msaada wa Wakristo pamoja na Yohane Bosco.

Bikira huyo, ambaye aling’aa kwa unyenyekevu, busara na upendo, alijitolea maisha yake pamoja na shirika lake hilo kwa malezi ya Kikristo ya wasichana fukara .

Alitangazwa mwenye heri na Papa Pius XI tarehe 20 Novemba 1938, halafu mtakatifu na Papa Pius XII tarehe 24 Juni 1951.    

Sikukuu yake hufanyika tarehe 14 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje

Waliozaliwa 1837
Waliofariki 1881
Mabikira
Watawa waanzilishi
Watakatifu wa Italia
Penelope Lea

Penelope Lea (amezaliwa 2005) ni mwanaharakati wa hali ya hewa wa Norwei ambaye alikuwa balozi wa pili mdogo kwa UNICEF akiwa na umri wa miaka 15.

Uanaharakati
Lea anatokea Kjelsås, Oslo. Mama yake ni mwandishi wa vitabu kwa watoto. 

Alipokuwa na miaka nane, Lea alijiunga na Eco-Agents, kikundi cha hali ya hewa cha vijana. Alitoa hotuba yake ya kwanza akiwa na umri wa miaka tisa katika kambi ya kitaifa ya Nature and Youth. Alichaguliwa kama mjumbe wa bodi ya Eco-Agents wakati akiwa na miaka 11. Akiwa na miaka kumi na mbili, Lea alikuwa mmoja wa watu saba kujiunga na Jopo la watoto la hali ya hewa, lililoanzishwa na Eco-Agents.

Mnamo 2018, Lea alikuwa mteule kijana zaidi kwa Volunteer Award, akiwa na umri wa miaka kumi na nne.  Alishinda tuzo hiyo na akatoa kr 50,000 (US$6,000 mnamo 2019) zawadi kwa shtaka lililowasilishwa kwa pamoja na Greenpeace na Nature and Youth dhidi ya serikali ya Norwei kwa mikataba yake ya mafuta.

Mnamo 2019, Lea alikuwa mshauri wa hali ya hewa kwa Knut Storberget na alikuwa balozi wa vijana wa Norwei katika mkutano wa UNICEF kwa Siku ya Watoto Duniani. Mnamo Oktoba 2019, Lea alikua balozi wa kwanza wa hali ya hewa wa UNICEF ; umri wake wa miaka 15 ulimfanya kuwa balozi wa pili wa mwisho wa UNICEF katika historia. Alikuwa balozi wa tano wa Norwei na wa kwanza kuteuliwa tangu 2007. Katika mkutano wa Umoja wa Mataifa wa mabadiliko ya tabianchi 2019 United Nations Climate Change Conference (COP25) , Lea alikuwa mmoja wa wanaharakati watano watoto kuzungumza kwenye hafla iliyoandaliwa na UNICEF na OHCHR.

Marejeo

Waliozaliwa 2005
Watu walio hai
Wanawake wa Norwei
Wanaharakati wa Norwei
Dutu sanisi

Dutu sanisi au dutu sintetiki ni dutu zinazoundwa na binadamu kwa mbinu za kikemia kwenye maabara au viwanda, tofauti na dutu asilia kama ubao au mwamba.

Dutu sanisi hupatikana ama kwa kuiga kazi inayotekelezwa kiasili, mfano kukuza fuwele katika maabara na kuzigandaniza ili kuzalisha almasi sintetiki, ama kwa kuunganisha molekuli na kujenga polima kama aina mbalimbali za plastiki.

Malighafi katika uzalishaji wa dutu sanisi mara nyingi hupatikana kiasili kama vile mafuta ya petroli. 

Elementi sintetiki ni elementi za kikemia zinazoundwa katika maabara kwa njia za kifizikia.

Tazama pia
Elementi sintetiki
Almasi#Almasi_sintetiki
Mafuta#Mafuta_sintetiki

Dutu
Kemia
Washeli

Washeli (ing. washer) ni kisahani chembamba (kawaida kina umbo la duara, wakati mwingine ni la mraba) chenye tundu katikati. Hutumiwa pamoja na bolti na nati. 

Kazi yake ni hasa kutandaza mkazo kwenye uso mkubwa zaidi wa kitu kinachoshikiliwa.  Washeli hutumiwa pia kuongeza umbali wakati wa kuunganisha vitu viwili. 

Ni muhimu pia kwa kutenganisha dutu tofauti kama alumini na feleji ya bolti / nati inayoweza kusababisha ulikaji.

Washeli kwa kawaida hutengenezwa kwa metali au plastiki. Zile za mpira au plastiki hupunguza mitikisiko. 

Washeli zenye uso wa meno huongeza mshiko baina ya nati na bolti na kuzuia kufunkuka kwa mshiko.

Marejeo

Viungo vya nje 
 (http://www.fastenerdata.co.uk/flat-washers Dimensions of Global washers
 ASME Plain washer dimensions (Type A and Type B) 
 Typical USA Flat Washer Dimensions USS, SAE, Fender, and NAS washer ID & OD (mm)
 American National Standard (ANSI) Type B Plain Washers 
 SAE Flat Washers  Type A Plain Washers
 USS & SAE Combined Flat Washer Dimensions
 Flat Washer Thickness Table Steel Gage Thicknesses, non-metric
 Split Lockwashers:  Truth vs. Myth Hill Country Engineering
 Using machine washers  Machine Design - Using washers
Makala zisowekewa maelezo ya vyanzo
Vifaa
Fundo

Fundo (Kiing. knot) ni namna ya kuunganisha pande mbili za kamba, uzi au kitambaa, dutu kinamo kama mpira au wakati mwingine pia za nyororo.

Namna ya kupinda pande mbili kati yake inaongeza uso zinapogusana na hivyo kuongeza msuguano wakati pande mbili zinavutwa; msuguano huo unazuia kuteleza kwa kamba juu ya kamba. Kila fundo linapokazwa huwa imara zaidi.

Mafundo yamepatikana tangu kale, wakati binadamu walianza kutumia vikonyo vya mimea au nyuzi nyingine kufunga mawe kwenye pini za shoka zao. Mafundo yalitumiwa pia kwa kutengeneza nyavu au matego.

Mafundo yaliendelea sana kuwa tata tangu kupatikana kwa mashua ya tanga.

Kati ya mabaharia elimu ya mafundo imekuwa sayansi ya pekee. Walijifunza na kufundishana kutumia mafundo mbalimbali kwa shughuli maalumu.

Kujisomea
 Clifford W. Ashley. The Ashley Book of Knots. Doubleday, New York. ISBN 0-385-04025-3.
 Geoffrey Budworth (1999). The Ultimate Encyclopedia of Knots & Ropework. Annes Publishing Limited. ISBN 1-55267-986-1.
 John Cassidy (1985). The Klutz Book of Knots. Klutz Press, Palo Alto, California. ISBN 0-932592-10-4.
 Cyrus L. Day. Knots & Splices. International Marine/McGraw-Hill Companies. ISBN 0-87742-252-4.
 Raoul Graumont. Handbook of Knots. Cornell Maritime Press/Tidewater Publishers. ISBN 0-87033-030-6.
 R.S. Lee. All The Knots You Need. Algrove Publishing. ISBN 0-921335-47-4.
 Allen Padgett and Bruce Smith. On Rope. National Speleological Society. ISBN 0-9615093-2-5.
 Des Pawson (2001). Pocket Guide to Knots & Splices. Produced for Propsero Books by RPC Publishing Ltd., London. ISBN 1-55267-218-2.
 Brion Toss. The Complete Rigger's Apprentice. International Marine/McGraw-Hill Companies. ISBN 0-07-064840-9.
 J. C. Turner and P. van de Griend (ed.) (1996). History and Science of Knots. World Scientific. ISBN 981-02-2469-9.

Viungo vya Nje

Vifaa
Simona Marchini

Simona Marchini (alizaliwa Roma, 19 Desemba 1941) ni mwigizaji, mtangazaji wa redio na runinga, muongozaji wa jukwaa, mchekeshaji na anajihusisha na sanaa nchini Italia.

Maisha na Kipaji chake
Alizaliwa na mfanyabiashara anayeitwa Alvaro, alihitimu shahada yake ya fasihi katika chuo kikuu cha La Sapienza.

Anapenda sanaa, tangu mwaka 1966 aliongoza nyumba kadhaa za sanaa, moja ya nyumba ya sanaa aliyoiongoza ni "Nuova Pesa" na aliongoza nyumba hiyo kati ya mwaka 1985 na 1995.

Baada ya kuwa mwigizaji na muongozaji hodari, mwaka 1980 alianza uchekeshaji katika maonyesho tofauti tofauti kwenye runinga RAI A tutto gag na alionekana katika baadhi ya filamu za uchekeshaji, televisheni na vipindi vya  redio.

Maisha yake binafsi 
Aliwahi kuolewa na mwanamume kutoka familia tukufu Calabria, na 1970 mpaka 1980 Marchini aliolewa na mchezaji wa mpira Franco Cordova.

Marchini pia ni balozi wa UNICEF UNICEF Goodwill Ambassador.

Marejeo 

Waliozaliwa 1941
Watu walio hai
Wanawake wa Italia
Waigizaji filamu wa Italia
Fatima Trotta

Fatima Trotta (alizaliwa Naples, 2 Julai 1986) ni mwigizaji wa kike, pia ni mchekeshaji na mtangazaji wa runinga nchini Italia.

Maisha yake na kipaji chake
Akiwa mtoto alishiriki katika mashindano kadhaa ya Urembo, akiwa na umri mdogo alifanya kazi kwenye televisheni ya Neopolitan katika kipindi kilichokuwa kinaongozwa na Maria Teresa Ruta.

Baada ya kuonekana kwenye onyesho la vipaji liitwalo Rai 1 talent show I Raccomandati mnamo 2005,  alifanikiwa kuonyesha kipaji chake cha uigizaji kwenye tamthilia iliyoonyeshwa kwenye televisheni ya Rai 3  Un Posto al Sole.

Tangu mwaka 2009 Fatima Trotta ni mtangazaji wa maudhui tofautitofauti Made in Sud, alitangaza kwa mara ya kwanza kwenye Comedy Central na baadaye alitangaza kwenye chaneli ya televisheni ya Rai 2.

Marejeo

Viungo vya nje
  

Waliozaliwa 1986
Wasanii wa Italia
Watu walio hai
Wanawake wa Italia
Ikulu ya Zanzibar

Ikulu ya Zanzibar ilisanifiwa hapo awali na msanifu majengo John Sinclair kutoka Uingereza. Jengo lilibuniwa mnamo 1903 kuwa makazi ya Waingereza.

Marejeo

Zanzibar
Urithi wa Dunia katika Zanzibar
Told Cities 2021 in Tanzania
Jumba la David Livingstone, Zanzibar

Jumba la David Livingstone ni jengo la kihistoria lililopo Mji Mkongwe, Zanzibar.

Historia
Lilijengwa mnamo 1860 kwa ajili ya Sultani Majid bin Said](sultani kutoka mwaka 1856 mpaka 1870).

David Livingstone aliishi kwenye jumba hilo kabla ya kusafiri kuelekea bara kuanza safari yake ya mwisho mnamo 1866.

Kwa sasa ni ofisi kuu ya shirika la utalii la Zanzibar Tourist Corporation (ZTC).

Tazama pia
Jumba la Sultani, Zanzibar
Jumba la Maajabu
Jumba la Makumbusho

Marejeo

Zanzibar
Urithi wa Dunia katika Zanzibar
Told Cities 2021 in Tanzania
Mahakama Kuu, Zanzibar

Mahakama Kuu, Zanzibar ipo katika barabara ya Kaunda karibu na bustani ya Victoria, Mji Mkongwe, Zanzibar. 

Iliundwa mnamo 1964 baada ya Mapinduzi ya Zanzibar.

Marejeo

Zanzibar
Urithi wa Dunia katika Zanzibar
Told Cities 2021 in Tanzania
Khoja Ismaili Musafarkhana, Zanzibar

Khoja Ismaili Musafarkhana ni jumba lililopo Kiponda mkabala na nyumba ya Amir Gozi huko Malindi, Zanzibar. 

Lilianzishwa na Khoja Esmail Ramji mnamo Desemba 1892.

Lilitumika kuwakaribishia wageni na wasafiri kutoka kwenye jamii ya Khoja Ismail peke yake.

Marejeo

Zanzibar
Urithi wa Dunia katika Zanzibar
Told Cities 2021 in Tanzania
Virginia Raffaele

Virginia Raffaele (alizaliwa Roma, 27 Septemba 1980) ni mchekeshaji Mwitalia, mwigizaji, mwigaji na mtangazaji.

Maisha na kazi 
Virginia Raffaele ni binti wa wasanii wawili wa sarakasi, Raffaele  alisomea ngoma ya kitambo na kisasa kwenye Chuo cha kitaifa cha Densi cha Roma na mnamo 1999 alihitimu katika Accademia Teatro Integrato iliyoongozwa na Pino Ferrara.

Alianza kazi yake kwenye jukwaa, mara nyingi akifanya kazi kama naibu ya wachekeshaji wawili Lillo & Greg  kundi ya wawili ya vichekesho baada ya kuanza kama mwandishii kwenye programu ya Rai 2 Quelli che... il Calcio, Alijulikana kwa uigaji wake na  ubishi  katika Italia 1 show Mai dire Grande Fratello Show. Kisha alionekana kwenye maonyesho mengine kadhaa, pamoja na "Victor Victoria", Striscia la notizia, vipindi viwili vya Le invasioni barbariche na "Amici". Alionekana pia kama mwigizaji katika filamu kadhaa na safu za runinga .

Baada ya kuonekana kama mgeni katika toleo la 65 la Tamasha la Muziki la Sanremo, Raffaele alichaguliwa kuandaa mwaliko wa Sanremo Music Festival 2016 | toleo la 66 na kuwa mwenyeji wa Sanremo Music Festival 2019 | Toleo la 69  ya Tamasha.

Filmogafia

Marejeo

Viungo vya nje

 

Waliozaliwa 1980
Watu walio hai
Waigizaji filamu wa Italia
Nyumba ya Kilosa, Zanzibar

Nyumba ya Kilosa ipo Shangani, Mji Mkongwe huko Zanzibar.

Historia
Ilitumika kama ghala kwenye ghorofa ya chini na vifaa vya kulala kwenye ghorofa ya kwanza. 

Inatumika kwa biashara baada ya ukarabati wa mnamo 1990.

Marejeo

Zanzibar
Urithi wa Dunia katika Zanzibar
Told Cities 2021 in Tanzania
Mnara wa Msikiti wa Shia Ithnasheri, Zanzibar

Mnara wa Msikiti wa Shia Ithnasheri upo Kajificheni, Mji Mkongwe huko Zanzibar. 

Ulijengwa mnamo 1894. 

Ni mojawapo ya misikiti ya jadi iliyojengwa na ushawishi wa wazi kutoka misikiti ya India.

Marejeo

Misikiti nchini Tanzania
Zanzibar
Urithi wa Dunia katika Zanzibar
Told Cities 2021 in Tanzania
Nyumba ya Tembo, Zanzibar

Nyumba ya Tembo ni jumba la Kiarabu lililojengwa ukingoni mwa maji huko Zanzibar, Tanzania. 

Mnamo 1990 lilikarabatiwa litumike kama hoteli.

Marejeo

Zanzibar
Urithi wa Dunia katika Zanzibar
Told Cities 2021 in Tanzania
Petro, Andrea, Paulo na Dionisya

Petro, Andrea na wenzao Paulo na Dionisya (walifariki Lampsako, Misia, leo karibu na Lapseki, nchini Uturuki, 250 hivi) walikuwa vijana Wakristo ambao waliuawa katika dhuluma ya kaisari Decius.

Matukio ya kifodini chao yamesimuliwa katika «Acta primorum martyrum sincera et selecta». 

Tangu kale wanaheshimiwa na Wakatoliki na Waorthodoksi kama watakatifu wafiadini.

Sikukuu yao huadhimishwa tarehe 15 Mei au 18 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
 Santi Pietro, Andrea, Paolo e Dionisia
 Padre Felipe Santos Campaña SDB «Santa Dionisia, Mayo 15» dal sito autorescatolicos.org

Waliozaliwa karne ya 3
Waliofariki 250
Wafiadini Wakristo
Watakatifu wa Uturuki
Kasyo na Viktorini

Kasyo na Viktorini (walifariki Alvernia, leo Clermont-Ferrand, nchini Ufaransa, 264 hivi) walikuwa Wakristo ambao waliuawa pamoja na wengine wengi  chini ya mfalme Kroko wa Waalemani waliovamia Dola la Roma.

Kabla ya kuongolewa na askofu Austremoni, Kasyo alikuwa seneta, Viktorini kuhani wa Kipagani.

Tangu zamani wanaheshimiwa na Wakatoliki na Waorthodoksi kama watakatifu wafiadini.

Sikukuu yao inaadhimishwa kila mwaka tarehe 15 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
 Cassius e.v.a. van Clermont

Waliofariki 264
Wafiadini Wakristo
Watakatifu wa Ufaransa
Simplisi wa Sardinia

alikuwa padri katika kisiwa cha Sardinia, leo nchini Italia.

Pengine anatajwa kama askofu au pia kama mfiadini.
 
Tangu kale anaheshimiwa na Wakatoliki na Waorthodoksi kama mtakatifu.

Sikukuu yake ni tarehe 15 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo 
 Luigi Agus, San Simplicio in Olbia e la diocesi di Civita, Rubbettino, Soveria Mannelli 2009.
 Antonio Murineddu (a cura di), Gallura, Fossataro, Cagliari 1962.
 Dionigi Panedda, Olbia attraverso i secoli, Fossataro, Cagliari 1959.

Mapadri
Watakatifu wa Italia
Severino wa Settempeda

Severino wa Settempeda (Settempeda, leo San Severino Marche, Italia 470 hivi - Settempeda, 545) alikuwa Mkristo ambaye, alipofiwa wazazi wake,  aliamua pamoja na ndugu yake Viktorini wa Camerino kuwagawia maskini urithi wao mkubwa na kwenda kuishi upwekeni kwenye Mlima Nero.

Papa Vigili alimfanya yeye askofu wa Settempeda na Viktorini askofu wa Camerino (Italia ya Kati). 

Tangu kale anaheshimiwa kama mtakatifu. 

Sikukuu yake huadhimishwa tarehe 15 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
 http://www.orthodoxengland.org.uk/stdjun.htm

Wakaapweke
Maaskofu Wakatoliki
Watakatifu wa Italia
Viktorini wa Camerino

Viktorini wa Camerino (Settempeda, leo San Severino Marche, Italia 470 hivi - Pioraco, 538) alikuwa Mkristo ambaye, alipofiwa wazazi wake,  aliamua pamoja na ndugu yake Severino wa Settempeda kuwagawia maskini urithi wao mkubwa na kwenda kuishi upwekeni kwenye Mlima Nero.

Papa Vigili alimfanya yeye askofu wa Camerino (Italia ya Kati) na Severino askofu wa Settempeda. 

Tangu kale anaheshimiwa kama mtakatifu. 

Sikukuu yake huadhimishwa tarehe 8 Juni.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
 http://www.orthodoxengland.org.uk/stdjun.htm

Wakaapweke
Maaskofu Wakatoliki
Watakatifu wa Italia
Vitesindi

Vitesindi (Cabra, karne ya 9 - Cordoba, Hispania, 855) alikuwa Mkristo wa Hispania, aliyeuawa na mtawala wa eneo hilo, Mohamed I wa Cordoba kwa sababu alikataa kushiriki ibada za Kiislamu akakiri tena imani yake ya awali baada ya kusilimu kwa kukwepa dhuluma .

Tangu kale anaheshimiwa na Kanisa Katoliki kama mtakatifu mfiadini.

Sikukuu yake inaadhimishwa kila tarehe 15 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
Jessica Coope: Martyrs of Cordoba: Community and Family Conflict in an Age of Mass Conversion: Lincoln: University of Nebraska Press: 1995: ISBN 0-8032-1471-5.
Kenneth Wolf: Christian Martyrs in Muslim Spain: Cambridge: Cambridge University Press: 1988: ISBN 0-521-34416-6.

Waliozaliwa karne ya 9
Waliofariki 855
Wafiadini Wakristo
Watakatifu wa Hispania
Kwanja

Kwanja (pengine pia fyekeo, kutoka kitenzi "kufyeka"; kwa Kiingereza slasher) ni zana nyembamba inayotumika kwa ajili ya kukata nyasi hasa bustanini. 

Inatengenezwa kwa bamba la bati lililopinda mbele lilipo na makali pande zote mbili. Urefu wake ni mita moja au moja na robo hivi.

Tazama pia 
 Mundu
 Fyekeo

Marejeo
 

Zana
Kamulu

Kamulu ni mji wa Kenya, kaunti ya Nairobi. 

Wakazi walikuwa 26,448 wakati wa sensa ya mwaka 2019.

Tanbihi

Miji ya Kenya
Kaunti ya Nairobi
Ruai

Ruai ni kata ya eneo bunge la Kasarani, kaunti ya Nairobi. 

Wakazi walikuwa 32,315 wakati wa sensa ya mwaka 2019.

Tanbihi

Mitaa ya Nairobi
Kata za Kenya
Miji ya Kenya
Kaunti ya Nairobi
Mlolongo, Kenya

Mlolongo ni mji wa Kenya, kaunti ya Machakos. 

Wakazi walikuwa 136,000 wakati wa sensa ya mwaka 2019 .

Tanbihi

Miji ya Kenya
Kaunti ya Machakos
Florence Devouard

Florence Jacqueline Sylvie Devouard (née Nibart; amezaliwa 10 Septemba 1968) ni mwenyekiti wa zamani wa Bodi ya Wadhamini ya Wikimedia Foundation kati ya Oktoba 2006 na Julai 2008.

Devouard ana digrii ya uhandisi katika Agronomia kutoka ENSAIA na DEA katika elimu maumbile (genetics) na bioteknolojia kutoka INPL. 

Tarehe 9 Machi 2008, Devouard alichaguliwa kuwa mjumbe wa baraza la manispaa la Malintrat. 

Devouard alijiunga na bodi ya Wikimedia Foundation mnamo Juni 2004 kama Mwenyekiti wa Bodi ya Wadhamini, akimfuatia Jimmy Wales.  Amehudumu katika Bodi ya Ushauri ya Shirika la Wikimedia Foundation tangu Julai 2008. 

Mwanzilishi mwenza wa Wikimedia France mnamo Oktoba 2004, alikuwa makamu mwenyekiti wa bodi hiyo mnamo 2011 hadi Desemba 2012.

Kutambulika 
Tarehe 16 Mei 2008, alitambuliwa na kupewa tuzo ya heshima ya knight kama iitwavyo kwa Kifaransa Ordre National du Mérite; tuzo hiyo iliyopendekezwa na Wizara ya Mambo ya Nje kama "Mwenyekiti wa Shirika la Kimataifa".

Kwa Kujisomea zaidi 
 Lih, Andrew. Mapinduzi ya Wikipedia: Jinsi kundi la Nobodies lilivyounda Ensaiklopidia Kubwa Zaidi Duniani . Hyperion, Jiji la New York . 2009. Toleo la Kwanza. ISBN 978-1-4013-0371-6 (karatasi ya alkali).

Viungo vya nje
 Wavuti ya Ushauri ya Anthere Archived  
 Blogi ya kibinafsi
 Wikimedia Foundation na uendelevu
 Florence Devouard's Wikipedia user page
 Uwasilishaji wa wagombea wa Bodi ya 2005
 Video-Mahojiano mnamo 10 Februari 2007 katika mkutano wa Lift07 huko Geneva
  Mahojiano na Florence Devouard.
 'Bi Wikipedia' inaendesha jitu kubwa la wavuti kutoka kwa  kifungu cha kijiji cha HQ 2007 AFP
 Maisha Katika Siku: Makala ya Times ya Florence Devouard 2007

Marejeo 

Waliozaliwa 1968
Watu walio hai
Watu wa Ufaransa
Wikimedia
Makaburi ya Masultani, Zanzibar

Makaburi ya Masultani yapo kadhaa katika kitongoji cha Forodhani, Zanzibar. 

Kutokana na mila za nyakati za zamani maeneo ya maziko yalitakiwa kuwa karibu na nyumba.

Familia ya sultani ilizikwa haswa karibu na ikulu.

Marejeo

Zanzibar
Told Cities 2021 in Tanzania
Bustani

Bustani ni eneo lililotengenezwa nje ya nyumba au jengo lingine kwa kupanda miti, majani na maua ili kulipendezesha na kulifurahia wakati wa kupumzika.

Pengine bustani linapandwa pia mimea kwa ajili ya mboga au matunda.

Tena kuna bustani ya wanyama ambao wanatunzwa ili watu waweze kuwaona kwa urahisi.

Bustani zilianzishwa zamani za kale.

Picha

Majengo
Kilimo
Kanio wa Atella

Kanio wa Atella alikuwa askofu akafia imani ya Kikristo wakati wa dhuluma ya kaisari Dioklesyano.

Inasemekana alitokea Karthago, leo nchini Tunisia, akaishia Atella (leo Sant'Arpino, Caserta, Italia Kusini).

Tangu kale anaheshimiwa na Kanisa Katoliki na Waorthodoksi kama mtakatifu mfiadini. 

Sikukuu yake huadhimishwa tarehe 25 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
Santiebeati.it: life of San Canio 
Calitritradizioni.it: San Canio, venerated at Calitri  

Waliozaliwa karne ya 3
Waliofariki karne ya 4
Maaskofu Wakatoliki
Wafiadini Wakristo
Watakatifu wa Tunisia
Watakatifu wa Italia
Maria Eugenia Casar

María Eugenia (Gina) Casar ni Mmeksiko mtumishi wa serikali ambaye anafanya kazi kama Mkurugenzi Mtendaji wa Wakala wa Ushirikiano wa Maendeleo ya Kitaifa (AMEXCID). 

Katika mwaka wa 2020, Katibu mkuu wa Umoja wa Mataifa António Guterres, Mpango wa Chakula Ulimwenguni (WFP) Mkurugenzi Mtendaji David Beasley na Chakula na Shirika la Kilimo (FAO) Mkurugenzi Mkuu Qu Dongyu walimteua awe Mshauri Mwandamizi wa WFP kama Msaidizi wa Katibu mkuu wa Umoja wa Mataifa Assistant Secretary-General level.

Masomo
Casar ana shahada ya kwanza katika Uhisabu wa Umma, na shahada ya Uzamili katika Usimamizi wa Biashara kutoka Instituto Tecnológico Autónomo de México.

Kazi
Casar alianza kazi yake kama msomi na akaendelea kuwa kiongozi wa Shule ya Uhisabu na Utawala katika Instituto Tecnológico Autónomo de México.

Casar alifanya kazi katika ngazi ya kitaifa kama; Mweka Hazina wa Kitaifa wa Mexico, Afisa wa Fedha Mkuu katika Banco Nacional de Servicio Financieros;  kabla kujiunga na Umoja wa Mataifa Naibu Mkurugenzi Mkuu, Secta ya benki,Ministry of Finance; and Deputy Vice-President, National Banking Commission in Mexico. 

Casar alifanya kazi hapo awali kwa  Mpango wa Chakula Ulimwenguni katika Roma alikotumikia kama Katibu Mkuu Msaidizi na Naibu Mkurugenzi Mtendaji wa Usimamizi wa Rasilimali na Uwajibikaji na Afisa Mkuu wa Fedha (2009-2011), na Afisa Mkuu wa Fedha na Mkurugenzi wa Fedha na Bajeti (2004-2006).

Casar aliwahi kuwa Katibu Mkuu Msaidizi wa Mipango, Bajeti na Hesabu, Mdhibiti na Mwakilishi wa Katibu Mkuu kwa uwekezaji wa mali za United Nations Joint Staff Pension Fund.

Kutoka 2014 mpaka 2015, Casar alikuwa Msimamizi Mshirika waMpango wa Maendeleo wa Umoja wa Mataifa (UNDP). Katika jukumu hilo, alimrithi Rebeca Grynspan wa Costa Rica. Kama Msimamizi Mshirika wa UNDP, Casar alishikilia kiwango cha Chini ya Katibu Mkuu wa Umoja wa Mataifa.

Marejeo

Viungo Vya Nje
 Taarifa kwa vyombo vya habari kutoka Umoja wa Mataifa 

watu walio hai
Wanawake wa Mexiko
Denisi wa Milano

Denisi wa Milano (alifariki Kapadokia, leo nchini Uturuki, 360 hivi) alikuwa Askofu wa 9 au wa 10 wa Milano, Italia Kaskazini katikati ya karne ya 4 (349-355 hivi).

Alimtetea Atanasi wa Aleksandria kwa kulinda imani sahihi dhidi ya Waario na kwa sababu hiyo kaisari Constantius II alimpeleka uhamishoni alipofariki

.

Tangu kale anaheshimiwa na Wakatoliki, Waorthodoksi na Waorthodoksi wa Mashariki kama mtakatifu mfiadini.

Sikukuu yake huadhimishwa tarehe 25 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliofariki 360
Maaskofu Wakatoliki
Wafiadini Wakristo
Watakatifu wa Italia
Watakatifu wa Uturuki
Zenobi wa Firenze

Zenobi wa Firenze (Firenze, Italia ya Kati, 337 hivi - Firenze, 417 hivi) alikuwa askofu maarufu wa mji huo, aliyejitahidi kuinjilisha eneo lote la kandokando na kupinga Uario.

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake huadhimishwa tarehe 25 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliozaliwa 337
Waliofariki 417
Maaskofu Wakatoliki
Watakatifu wa Italia
Leo wa Mantenay

Leo wa Mantenay (pia: Lyé; alifariki Mantenay-sur-Seine, karibu na Troyes, leo nchini Ufaransa, 550 hivi) alikuwa mmonaki aliyepata kuwa abati wa monasteri ya Mantenay-sur-Seine baada ya mwanzilishi wake, Romano kufanywa askofu wa 16 wa Reims.

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake huadhimishwa tarehe 25 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliofariki 550
Wamonaki
Watakatifu wa Ufaransa
Bafu za Kisultani, Zanzibar

Bafu za Kisultani, Zanzibar ni bafu ndogo zenye muundo wa bafu za Uajemi zilizojengwa maalumu kwa ajili ya familia ya Sultani wa Zanzibar, Tanzania.

Zilijengwa ndani ya moja ya Majumba ya Beit al-Tahin - leo Shule ya Forodhani.

Marejeo

Zanzibar
Makumbusho ya Tanzania
Urithi wa Dunia katika Zanzibar
Told Cities 2021 in Tanzania
Aldelmo

Aldelmo, O.S.B. (pia: Ealdhelm, Aldhelmus, Althelmus, Adelelmus; Wessex, Uingereza, 639 hivi -Doulting, Somerset, Uingereza, 25 Mei 709) alikuwa mmonaki aliyepata kuwa abati wa monasteri wa Malmesbury kwa miaka 30 halafu (705) pia askofu wa kwanza wa Sherborne. 

Mtoto wa ukoo wa kifalme, alipata elimu kubwa kutoka kwa Adriani wa Canterbury akatunga vitabu mbalimbali na hata mashairi ya Kilatini.

Alisaidia kupatanisha Wakristo wa Kiselti na wale wa Kanisa la Kilatini

Anaheshimiwa na Wakatoliki na Waorthodoksi tangu zamani kama mtakatifu. 

Sikukuu yake huadhimishwa tarehe 25 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Maandishi yake na tafsiri

Maandishi yote
Ehwald, Rudolf (ed.). Aldhelmi Opera. MGH Scriptores. Auctores antiquissimi 15. Berlin, 1919. Scans available from the Digital MGH.
Aldhelm: The Prose Works. Trans. Michael Lapidge and Michael Herren. D. S. Brewer, 1979. ISBN|0-85991-041-5.
Aldhelm: The Poetic Works. Trans. Michael Lapidge and James L. Rosier. Boydell & Brewer, 1984. ISBN|0-85991-146-2.

Prosa de virginitate
Gwara, Scott (ed.), Aldhelmi Malmesbiriensis Prosa de virginitate: cum glosa latina atque anglosaxonica, 2 vols, Corpus Christianorum, Series Latina, 124, 124a (Turnhout: Brepols, 2001).

Enigmata
 The Riddles of Aldhelm. Text and translation by James Hall Pittman. Yale University Press, 1925.
 Through a Gloss Darkly: Aldhelm’s Riddles in the British Library ms Royal 12.C.xxiii, ed. and trans. by Nancy Porter Stork, Pontifical Institute of Mediaeval Studies, Studies and Texts, 98 (Toronto: Pontifical Institute of Mediaeval Studies, 1990).
 Saint Aldhelm's Riddles Translated by A.M. Juster, University of Toronto Press, 2015, ISBN|978-1-4426-2892-2.

Vyanzo
 
 
 Holweck, F.G.. A Biographical Dictionary of the Saints. St. Louis, MO: B. Herder Book Co., 1924.

 Lapidge, Michael. "The Career of Aldhelm."  Anglo-Saxon England 36 (2007): 15–69.
 Marenbon, John, "Les Sources du Vocabulaire d'Aldhelm" in Bulletin du Cange: Archivvm Latinitatis Medii Aevi MCMLXXVII- MCMLXXVIII. Tome XLI. E.J.Brill, Leiden. 1979.
 Orchard, Andy. The Poetic Art of Aldhelm. Cambridge University Press, 1994. ISBN|0-521-45090-X
 Walsh, Michael. A New Dictionary of Saints: East and West. London: Burns & Oates, 2007. ISBN|0-86012-438-X
 G.T. Dempsey. Aldhelm of Malmesbury and the Ending of Late Antiquity (= Studia Traditionis Theologiae 16), Turnhout: Brepols Publishers, 2015. ISBN|978-2-503-55490-7

Viungo vya nje

 Codex Lambethanus 200, f. 68b
 Catholic Online Saints and Angels: St. Aldhelm
 Patron Saints Index: Aldhelm of Sherborne
 St Aldhelm's Obelisk dedicated in Poole, England 

Waliozaliwa 639
Waliofariki 709
wamonaki
Wabenedikto
Maaskofu Wakatoliki
Waandishi wa Kilatini
Washairi wa Uingereza
Watakatifu wa Uingereza
Simetri

Simetri (alifariki Roma, 159 hivi) alikuwa padri wa Roma ya Kale aliyeuawa kwa ajili ya imani yake chini ya kaisari Antoninus Pius .

Pamoja naye walizikwa wafiadini wengine 22.

Tangu kale anaheshimiwa na Wakristo wa madhehebu mbalimbali kama mtakatifu mfiadini.

Sikukuu yake huadhimishwa tarehe 26 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliofariki 159
Watu wa Roma ya Kale
Mapadri
Wafiadini Wakristo
Watakatifu wa Italia
Felichisima wa Todi

Felichisima wa Todi (alifariki Todi au Perugia, Umbria, Italia ya Kati, 313 hivi) alikuwa mwanamke anayeheshimiwa na Wakristo wa madhehebu mbalimbali kama mtakatifu mfiadini.

Sikukuu yake huadhimishwa tarehe 26 Mei

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliozaliwa karne ya 3
Waliofariki 313
Wafiadini Wakristo
Watakatifu wa Italia
Prisko na wenzake

(walifia dini Auxerre, leo nchini Ufaransa, 272 hivi) alikuwa Wakristo wa mji huo waliouawa kwa ajili ya imani yao wakati wa dhuluma ya kaisari Aureliani wa Dola la Roma.

Tangu kale wanaheshimiwa na Wakatoliki na Waorthodoksi kama watakatifu wafiadini.

Sikukuu yao huadhimishwa tarehe 26 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliozaliwa karne ya 3
Waliofariki 272
Wafiadini Wakristo
Watakatifu wa Ufaransa